கேள்வி: சிலப்பதிகார நடனங்கள் பற்றி நீங்கள் என்ன அறிந்துள்ளீர்கள்?
பதில்: சிலப்பதிகாரத்தில் மொத்தம் 11 வகை நடனங்கள் பற்றி குறிப்பிடப்படுகிறது. அவற்றில் ஆறு வகைகள் நின்று கொண்டு ஆடுவனவாகவும் ஐந்து வகைகள் வீழ்ந்து ஆடுவதாகவும் உள்ளன.
கேள்வி: சிலப்பதிகார நடனங்கள் - வகைகள் பற்றி நீங்கள் என்ன அறிந்துள்ளீர்கள்?
பதில்: * அல்லியம் - கண்ணன் யானையின் கொம்பை ஒடித்ததைப் பாடி ஆடுதல். * கொடுகொட்டி - சிவ நடனம். முப்புரம் எரித்த போது அதைக்கண்டு மகிழ்ந்து கைகொட்டியபடி ஆடிய ஆட்டம். இதை கொடுகொட்டிச் சேதம் என்றும் கூறுவர். * குடைக்கூத்து - முருகன் அசுரரை வென்று ஆடிய நடனம். காவடியாட்டத்தின் முன்னோடி எனக் கருதப்படுகிறது. * குடக்கூத்து - திருமால் தன் பேரனான வானன் என்பவனை அசுரனின் சிறையில் இருந்து மீட்க ஆடிய ஆட்டம். கரகாட்டத்தின் முன்னோடி எனக் கருதப்படுகிறது. * பாண்டரங்கம் - திரிபுரம் எரித்து சாம்பலாக்கப்பட்ட பிறகு சிவனாடிய ஆட்டம். * மல் - கண்ணன் வாணன் என்ற அரக்கனை மல்லாடிக் கொன்றது. * துடியாடல் - முருகன் சூரபதுமனைக் கொன்று உடுக்கை (துடி) கொண்டு ஆடிய பாடல். இதில் கடலே அரங்கமாக கொள்ளப்பட்டது. * கடையம் - வாணன் என்னும் அரக்கனின் வயலில் இந்திராணி உழத்தி வடிவத்தோடு ஆடிய உழத்திக்கூத்து. கடைக்கூத்து என்றும் கூறுவர். * பேடு - காமன் பேடாகி ஆடிய நடனம். * மரக்கால் - காளி மரக்காலை உழக்கி அசுரர் ஏவிய பாம்பு, தேள் முதலியவற்றை எதிர்த்து ஆடியது. * பாவை - திருமகள் ஆடிய மோகினி ஆட்டம். பாவைக்கூத்தாகிய பொம்மலாட்டம் எனக்கருதப்படுகிறது.